Kommissionens beslutning

af 6. januar 2004

om ændring af beslutning 2003/828/EF for så vidt angår flytning af vaccinerede dyr fra beskyttelseszoner

(meddelt under nummer K(2003) 5306)

(EØS-relevant tekst)

(2004/34/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 2000/75/EF af 20. november 2000 om vedtagelse af specifikke bestemmelser vedrørende foranstaltninger til bekæmpelse og udryddelse af bluetongue hos får(1), særlig artikel 9, stk. 1, litra c), og

ud fra følgende betragtninger:

(1) Kommissionens beslutning 2003/828/EF(2) om beskyttelses- og overvågningszoner i forbindelse med bluetongue og om regler for dyretransporter ind og ud af disse zoner og om ophævelse af beslutning 2003/218/EF(3) blev vedtaget på baggrund af bluetonguesituationen i de første måneder af 2003. Ved nævnte beslutning afgrænses beskyttelses- og overvågningszoner i overensstemmelse med specifikke epidemiologiske forhold, ligesom der fastsættes betingelser for fritagelse for forbuddet mod dyretransporter ind og ud af disse zoner.

(2) Det Internationale Kontor for Epizootier (Verdensorganisationen for Dyresundhed (OIE)) afholdt den 26.-29. oktober 2003 et symposium om bluetongue. En af konklusionerne fra symposiet var, at dyr kan flyttes fra en inficeret zone til en sygdomsfri zone uden risiko for spredning af virus, hvis de er blevet vaccineret mindst én måned før flytningen, forudsat at den anvendte vaccine omfatter alle serotyper, der forekommer i oprindelsesregionen.

(3) På grundlag af denne konklusion bør de betingelser for flytninger af vaccinerede dyr, der er fastsat i beslutning 2003/828/EF, ændres, så sådanne flytninger kan foregå, uden at det kræves, at der ikke forekommer bluetonguevirus i oprindelsesregionen eller vektoraktivitet i bestemmelsesregionen. Af forsigtighedshensyn bør dette dog kun gælde for indenlandske flytninger fra områder, hvori vaccination er sket i overensstemmelse med det vaccinationsprogram, der er fastlagt af den pågældende medlemsstats ansvarlige myndighed.

(4) De i denne beslutning fastsatte foranstaltninger er i overensstemmelse med udtalelse fra Den Stående Komité for Fødevarekæden og Dyresundhed -

VEDTAGET FØLGENDE BESLUTNING:

Artikel 1

Artikel 3, stk. 2, i beslutning 2003/828/EF affattes således:

"2. I Frankrig, Italien og Spanien fritages indenlandske transporter, jf. stk. 1, ligeledes for udtransportforbuddet af den ansvarlige myndighed

a) for områder, hvori vaccination er sket i overensstemmelse med det vaccinationsprogram, der er fastlagt af den pågældende medlemsstats ansvarlige myndighed, jf. bilag I, hvis dyrene over 30 dage og under et år inden afsendelsestidspunktet er blevet vaccineret mod den/de serotype(r), der forekommer i et epidemiologisk relevant oprindelsesområde

b) for områder, hvori vaccination ikke er sket i overensstemmelse med det vaccinationsprogram, der er fastlagt af den pågældende medlemsstats ansvarlige myndighed, jf. bilag I, hvis dyrene er blevet vaccineret i overensstemmelse med litra a), og hvis

i) overvågningsprogrammet i et epidemiologisk relevant oprindelsesområde har vist, at der ikke har været forekomst af bluetonguevirus i over 60 dage inden afsendelsestidspunktet, eller

ii) vektorovervågningsprogrammet i et epidemiologisk relevant bestemmelsesområde har vist, at aktiviteten af voksne insekter af slægten Culicoides er ophørt."

Artikel 2

Bilag I til beslutning 2003/828/EF affattes som angivet i bilag I til nærværende beslutning.

Artikel 3

Denne beslutning anvendes fra den 2. februar 2004.

Artikel 4

Denne beslutning er rettet til medlemsstaterne.

Udfærdiget i Bruxelles, den 6. januar 2004.

På Kommissionens vegne

David Byrne

Medlem af Kommissionen

(1) EFT L 327 af 22.12.2000, s. 74.

(2) EUT L 311 af 27.11.2003, s. 41.

(3) EUT L 82 af 29.3.2003, s. 35.

BILAG

"BILAG I

(Spærrezoner: geografiske områder, hvor medlemsstaterne opretter beskyttelses- og overvågningszoner)

Zone A (serotype 2 og 9 samt i mindre grad 4 og 16)

Områder, som artikel 3, stk. 2, litra a), finder anvendelse på

>TABELPOSITION>

Områder, som artikel 3, stk. 2, litra a), ikke finder anvendelse på

>TABELPOSITION>

Zone B (serotype 2)

Områder, som artikel 3, stk. 2, litra a), finder anvendelse på

>TABELPOSITION>

Områder, som artikel 3, stk. 2, litra a), ikke finder anvendelse på

>TABELPOSITION>

Zone C (serotype 2 og 4)

Områder, som artikel 3, stk. 2, litra a), finder anvendelse på

Frankrig:

Corse-du-sud og Haute-Corse

Spanien:

Balearerne

Områder, som artikel 3, stk. 2, litra a), ikke finder anvendelse på

Italien:

>TABELPOSITION>

Zone D

Hele det græske territorium undtagen de præfekturer, der er anført under zone E.

Zone E

Præfekturerne Dodekanisi, Samos, Chios og Lesbos."